Hun er utdannet cand.polit. i sosiologi fra Universitetet i Trondheim, og har et årsstudium i voksenpedagogiske emner fra University of Nottingham. Setsaas har vært rådgiver for rådmannen i Trondheim kommune, informasjonssjef i kommunen 2001–2006, daglig leder ved Vitensenteret i Trondheim, redaktør i reportasjebladet 1991–1992, prosjektleder i Distriktenes utbyggingsfond og Sør-Trøndelag fylkeskommune, informasjonskonsulent ved Den allmennvitenskapelige høgskole, foruten vitenskapelig assistent, forsker og informasjonskonsulent ved Norsk voksenpedagogisk institutt.